Counter-Strike

Istorija

„Counter-Strike“ sukūrė Minh Le ir Jess Cliffe kaip modifikaciją pirmojo asmens šaudyklei „Half-Life“ („Valve Software“). Tada žaidimas nebuvo platinamas atskirai, o buvo pateikiamas su kitais „Half-Life“ papildymais. 1999 m. šios modifikacijos tobulinimu užsiėmė Planet Half-Life bendruomenė. Nuo to laiko buvo išleista daug „beta“ versijų. 1999 m. birželio 18 d. buvo išleista pirmoji viešai prieinama „beta“ versija. 2000 m. rugpjūčio 12 d. „Valve“ paskelbė susijungianti su „Counter-Strike“ kūrėjais ir maždaug per 2000 metų Kalėdas buvo išleistas „Counter-Strike 1.0“. Dabartinė plačiai paplitusi versija 1.6 buvo išleista 2003 m. rugsėjo 15 d.
2004 m. buvo pristatytas „Counter-Strike: Condition Zero“, kuriame buvo vieno žaidėjo režimas, pagerinta grafika ir daug kitų smulkių pakeitimų. Taip pat vėliau buvo pristatyta „Counter-Strike: Source“ „beta“ versija, naudojanti Source žaidimo variklį. Vieniems ši versija pakeitė senąjį „Counter-Strike“, kiti liko ir toliau naudojo senąjį. Dar ir dabar ši versija sulaukia daug kritikos. 2012 metais išėjo naujas "Counter-strike" serijos žaidimas "CS:GO"- CS:Global offensive.

Apžvalga

Žaidimo esmė yra kovoti vienai komandai prieš kitą šaunamaisiais ginklais, peiliais arba granatomis. Yra dvi komandos: teroristai ir antiteroristai (angl. counter-terorists). Už kiekvieną nušautą kitos komandos žaidėją gaunamas taškas. Raundą laimi komanda, nukovusi visus kitos grupuotės žaidėjus. Taip pat „de_“ žemėlapiuose teroristai laimi raundą, susprogdindami C-4, o antiteroristai dar gali laimėti, nukenksmindami teroristų padėtą bombą.
„cs_“ žemėlapiuose CT (antiteroristai) gali laimėti raundą išlaisvinę visus teroristų įkaitus (angl. Hostages). Specialiuose žemėlapiuose („as_“) teroristai gali laimėti raundą nušovę VIP asmenį, kuriuo atsitiktinai tampa kuris nors iš antiteroristų.
Žaidime reikia pasirinkti antiteroristų (angl. Counter-Terrorists) ar teroristų (angl. Terrorists) komandą. Jeigu žaidžiama antiteroristų komandoje, reikia šaudyti teroristus, ir atvirkščiai.
Taip pat specialiu kūrimo įrankiu galima kurti vadinamuosius žemėlapius (angl. map). Juose galima žaisti pasirinktu būdu.

Žaidimo legalumas

Dauguma žaidėjų naudojasi non-steam counter-strike versija. Tokie žaidėjai sukčiauja dažniausiai (angl. cheats, t. y. naudoja pagalbines programas, kurios palengvina žaidimą). Norintys žaisti prieš kitus nesukčiaujančius žaidėjus turi įsigyti programą Steam. Nusipirkus CS (ar kitą žaidimą), galima žaisti visuose pasaulio serveriuose. Žaidėjai, naudojantys pašalines programas žaidžiant per Steam, automatiškai užblokuojami visam laikui Valve Anti-Cheat antisukčiavimo sistema.

Profesionalus žaidimas

Nuo pat „Counter-Strike“ gyvavimo pradžios buvo rengiami turnyrai. Juos remdavo žinomi kompiuterinės technikos gamintojai (pvz., tokie kaip „Dell“). Dabar vyksta nemažai profesionalių elektroninio sporto turnyrų, kurių prizinį fondą sudaro iki 100 000 JAV dolerių. Tokiems renginiams išnuomojamos didžiulės salės, kuriose susirenka žaidėjai iš viso pasaulio. Žymiausi renginiai: WCG, Dreamhack, ESL ir kiti. Nemažai profesionalių komandų remia kompiuterinės technikos ir aksesuarų gamintojai. Žaidėjai yra sudarę sutartis ir netgi gauna atlyginimus. Vienos žymiausių komandų yra Fnatic, SK-Gaming, Natus Vincere, ESC Gaming ir kitos.